b'\n_START_ARTICLE_\nVyskupo miegamasis\n_START_SECTION_\nTurinys\n_START_PARAGRAPH_\nVeiksmas vyksta pasibaigus Antrajam pasauliniam karui. Jaunuolis vardu Marko apsistoja savo pa\xc5\xbe\xc4\xafstamo advokato Mario namuose. Jis apgyvendinamas kambaryje, kurio spintoje nuo sen\xc5\xb3 laik\xc5\xb3 kabo kunigo sutana ir tod\xc4\x97l \xc5\xa1is vadinamas vyskupo miegamuoju. Mario gyvena kartu su \xc5\xbemona ir \xc5\xa1ios brolio \xc5\xbemona Matilda. Tarp Marko ir Matildos u\xc5\xbesimezga romanti\xc5\xa1ka draugyst\xc4\x97, ta\xc4\x8diau situacija komplikuota: jos vyras po karo dar laikomas dingusiu be \xc5\xbeinios, Landina jos nem\xc4\x97gsta, o Mario elgiasi pernelyg lip\xc5\xa1niai._NEWLINE_Marko su Mario i\xc5\xa1vyksta \xc4\xaf i\xc5\xa1kyl\xc4\x85 pakeliui sutikdami dar dvi merginas. Mario papasakoja jam apie neva jo artimus santykius su Matilda, ta\xc4\x8diau tai neat\xc5\xa1aldo jo susidom\xc4\x97jimo mergina. Netrukus gaunamas prane\xc5\xa1imas, kad Matildos vyras oficialiai paskelbtas \xc5\xbeuvusiu, tod\xc4\x97l \xc5\xa1io sesuo parei\xc5\xa1kia, kad Matilda negaus jokio palikimo ir turi jau sekan\xc4\x8di\xc4\x85 dien\xc4\x85 i\xc5\xa1sikraustyti i\xc5\xa1 nam\xc5\xb3._NEWLINE_Kit\xc4\x85 ryt\xc4\x85 Mario \xc5\xbemona randama negyva. Tai paranku ir Mario, ir Matildai, kuri tikina Marko puosel\xc4\x97janti \xc5\xa1iam kar\xc5\xa1tus jausmus, kuriems dabar dar labiau trukdo Marko. Ji \xc4\xaftikina \xc5\xa1\xc4\xaf duoti parodymus policijai, kad nusikaltimo nakt\xc4\xaf netoliese mat\xc4\x97 Mario, nors \xc5\xa1is tvirtina prie\xc5\xa1ingai. Negal\xc4\x97damas atsispirti merginos kerams, Marko taip ir pasielgia. Mario policijoje visk\xc4\x85 neigia, ta\xc4\x8diau v\xc4\x97liau netik\xc4\x97tai savo kambaryje nusi\xc5\xbeudo, tarsi patvirtindamas savo kaltum\xc4\x85. Matilda paveldi ne tik brolio, bet ir Mario turtus, ta\xc4\x8diau Marko nusprend\xc5\xbeia nelikti su ja.'